Kameme FmKameme Fm NewsKameme News
Kaunti ya Taita Taveta guthundura njira njeru ya kuguciriria agendi bururi-ini
Mwena wa gicua-ini ni gitumiro kinene kia ugendi wa bururi kuria magana maingi ma agendi a kuuma guku bururi-ini na nja wa bururi mekinyagia kuruhia na kwirahira hugororo cia iria ria Indian Ocean riria ritamburukite thi-ini wa kaunti cia, Lamu,Tana River, Kilifi, Kwale na Mombasa.
No Kaunti ya Taita Taveta ikoretwo ikiguciriria agendi a kuuma nja wa bururi na guku bururi-ini ta gitumirwo kia wiroreri wa nyamu cia githaka ta njogu, mbogo, wambui micore gatagati-ini ka nyamu ingi iria cionekaga thi-ini wa runyanjara rwa nyamu rwa Tsavo East na Tsavo West thi-ini wa kaunti ya Taita Taveta.
Thengia wa gukorwo Taita Taveta ni gitumiro kia agendi na njira ya wiroreri wa nyamu cia githaka, anyiti itemi thi-ini wa ruhonge rwa ugendi ni mathundurite njira njeru ya kuguciriria agendi na njira ya wonania wa iwanja, matharaita, ngari, na matigari na indo iria cia huthikaga hingo wa mbaara ya mbere ya thii.
Willy Mwadilo ni murugamiriri wa Sarova Taita Hills Lodge kuria akoretwo ari muhari wa mbere wa gucokaniriria na kugacirithia wonanio wa iwanja icio iria riu ni makiria ma 100.
Uho ni mahinyiriirie Thirikari nene ohamwe na thirikari ya kaunti ya Taita Taveta ikirire kinyi wonania wa mathaga ma mbaara ya mbere ohamwe na kugitira iwanja icio kuona ni ikoretwo ikiguciriria agendi kuuma bururi wa British ohamwe na Germany.
Riu ni mahotete kungania mathaga matiganite maria mahuthagirwo ni mbutu cia mbiraru hingo wa mbaara ya mbere ya thii gatati-ini ka British, German, Indian, Asians ohamwe na andu airu a guku bururi-ini aria manyitire itemi thi-ini wa mbaara iyo.
umb_Latn kik_Latn kik_Latn kik_Latn kik_Latn kik_Latn kik_Latn kik_Latn